burgasdotpro/wikipedia huggingface dataset:
Vulkanická zima

Vulkanická zima alebo sopečná zima je zníženie globálnych teplôt spôsobené sopečným popolom a kvapkami kyseliny sírovej a vody, ktoré po veľkej, obzvlášť explozívnej sopečnej erupcii zakrývajú Slnko a zvyšujú albedo Zeme (zvyšujú odraz slnečného žiarenia). Dlhodobé ochladzovacie účinky závisia predovšetkým od prienikom sírnych plynov do stratosféry, kde podliehajú sérii reakcií za vzniku kyseliny sírovej, ktorá môže nukleovať a tvoriť aerosóly. Sopečné stratosférické aerosóly ochladzujú povrch tým, že odrážajú slnečné žiarenie a zohrievajú stratosféru tým, že absorbujú pozemské žiarenie. Zmeny v otepľovaní a ochladzovaní atmosféry vedú k zmenám v troposférickej a stratosférickej cirkulácii.
Dopad na život.
Pri zúžení populácie pri jazere Toba sa u mnohých druhov prejavil masívny efekt zúženia genofondu a Toba mohla znížiť početnosť ľudskej populácie na 15 000 až 40 000, alebo dokonca menej.
Impaktná zima

Impaktná zima je predpokladané obdobie dlhotrvajúceho chladného počasia v dôsledku dopadu veľkého asteroidu alebo kométy na zemský povrch. Ak by asteroid narazil do pevniny alebo plytkej vodnej plochy, vyvrhol by do atmosféry obrovské množstvo prachu, popola a iného materiálu, ktorý by blokoval žiarenie zo Slnka. To by spôsobilo drastické zníženie globálnej teploty. Ak by asteroid alebo kométa s priemerom asi 5 km alebo viac dopadla do hlbokej vodnej nádrže alebo by explodovala pred dopadom na povrch, do atmosféry by sa aj tak vyvrhlo obrovské množstvo úlomkov. Predpokladá sa, že impaktná zima by mohla viesť k masovému vyhynutiu a vyhubeniu mnohých existujúcich druhov na svete. Kriedovo-paleogénne vymieranie pravdepodobne zahŕňalo impaktnú zimu a viedlo k masovému vyhynutiu väčšiny tetrapodov s hmotnosťou nad 25 kg.
Historické príklady.
V roku 2016 sa v rámci vedeckého projektu vŕtalo hlboko do vrcholového prstenca impaktného krátera Chicxulub, aby sa získali vzorky horninového jadra zo samotného impaktu. Tento kráter je jedným z najznámejších impaktných kráterov. Momentálne je všeobecne akceptovaná teória o tom, že práve impakt planétky o veľkosti zhruba 10km v blízkosti Yukatánskeho polostrova spôsobil vyhynutie dinosaurov. 
Dopad na život.
Impaktná zima by mala ničivý vplyv na ľudí, ako aj na ostatné druhy na Zemi. Pri výraznom znížení intenzity slnečného žiarenia by ako prvé vymreli rastliny a živočíchy, ktoré prežívajú vďaka procesu fotosyntézy. Tento nedostatok potravy by v konečnom dôsledku viedol k masovému vymieraniu ďalších živočíchov, ktoré sú v potravinovom reťazci vyššie.
Holica (vrch v pohorí Čierna hora)

Holica (staršie aj Holice; ) je vrch v pohorí Čierna hora, krajinnom celku Slovenského rudohoria. Leží nad obcou Veľká Lodina, približne severozápadne od Košíc. 
Poloha.
Nachádza sa v strednej časti pohoria, v geomorfologickom podcelku Pokryvy. Leží v Košickom kraji, v okrese Košice-okolie a zasahuje na katastrálne územie obce Malá a Veľká Lodina. Najbližším sídlom je na východnom úpätí situovaná Veľká Lodina, severne leží Malá Lodina, juhozápadne Košická Belá a východným smerom sa nachádza aj obec Kysak.
Opis.
Holica leží nad údolím Hornádu, v hrebeni, vedúcom severným smerom od Vysokého vrchu () cez Prielohy (). Severne sa nachádza Bokšov () a vrch Somár (), východne Tlstá (), Humenec () a Jánošíkova bašta (), južne Prielohy (), Vysoký vrch (), Skalka (), Pokryvy () a Spálený vrch () a západne Sivec (), Bujanov (), Kozinec () a Suchý vrch (). Masív je súčasťou povodia Hornádu, kde vodu zo západných a južných svahov odvádza potok Ružínok, z východnej časti hrebeňa voda odteká do Hornádu krátkymi potokmi. Na vrchol nevedie značený turistický chodník a severná časť patrí do národnej prírodnej rezervácie Bokšov.
Výhľady.
Vrchol pokrýva súvislý lesný porast, ktorý neumožňuje rozhľad. Z vhodných lokalít s riedkou vegetáciou je možné pozorovať okolité vrcholy pohoria, no tiež Branisko, Bachureň, Čergov, Slanské vrchy, Volovské vrchy a Vysoké Tatry.
Prístup.
Na vrchol nevedú značené turistické trasy, preto prístup je možný len lesnými chodníkmi z okolia, príp. odbočením z modro značeného chodníka, vedúceho východným úbočím z Veľkej Lodiny na rázc. Prielohy.
Sarah Chalková

Sarah Chalková (; * 27. august 1976, Ottawa, Ontário, Kanada) je kanadská herečka a modelka. Známou sa stala vďaka role Dr. Elliot Reidovej, v televíznom seriály "Scrubs" (2001 - 2010).
Detstvo a mladosť.
Chalková sa narodila v Ottawe v provincii Ontário a vyrastala v Severnom Vancouveri v Britskej Kolumbii. Je prostrednou z troch dcér, ktoré sa narodili Douglasovi a Angele Chalkovým. Jej matka pochádza z Nemecka. Jej rodným jazykom je angličtina, ale plynule hovorí po nemecky a po francúzsky. 
Kariéra.
Svoju hereckú kariéru započala v ôsmich rokoch, keď sa začala objavovať v muzikálových divadelných produkciách. Ako dvanásťročná, sa stala reportérkou kanadskej detskej show KidZone. V roku 1993 prevzala rolu Rebeccy Conner-Healy v televíznom seriály "Roseanne" po tom, čo Lecy Goranson opustila seriál. Po návrate Goransovej do televízneho seriálu, Chalková sa objavila ako iná postava, no neskôr sa vrátila k úlohe Becky po tom, čo Goransonová sa znovu rozhodla opustiť seriál.
V roku 2001 bola obsadená ako Dr. Elliot Reid v komediálnom seriáli televíznej stanice NBC, "Scrubs" kde hrala jednu z hlavných postáv, až do ukončenia seriálu v roku 2010. V rokoch 2008 až 2009 sa objavila v sitcome "Ako som spoznal vašu mamu", ako Stella Zinman. V roku 2012 sa pripojila k hereckému obsadeniu televízneho seriálu, "Mesto žien", kde si zahrala v tretej sérii. O rok neskôr, hosťovala v televíznom seriály "Pohotovosť". V rovnakom roku, dabovala postavu Beth v animovanom televíznom seriály, "Rick and Morty".
V roku 2017, si zahrala v oživení televízneho seriálu "Roseanne", kde však stvárnila inú postavu, než v roku 1993, menom Andrea. Od februára 2021 hrala spoločne s Katherine Heigl jednu z hlavných postáv v televíznom seriály "Firefly Lane". 
Súkromný život.
V decembri 2006 sa Chalková po troch rokoch randenia, zasnúbila s kanadským právnikom Jamiem Afifim. V septembri 2022 Chalková oznámila, že odvolali ich zasnúbenie a rozišli sa. Majú spolu dve deti, syna narodeného v decembri 2009 a dcéru narodenú v máji 2016. 
Chalková podporuje detekciu a prevenciu rakoviny prsníka a hrala aj v celoživotnom filme "Why I Were Lipstick to My Mastektomy" z roku 2006. Je veľvyslankyňou Detskej nadácie Audrey Hepburnovej. V roku 2009 bola ambasádorkou programu Susan G. Komen Passionatelly Pink for the Cure, pre ktorý navrhla aj tričko.
Eutyches (rozlišovacia stránka)

Eutyches () môže byť:
Hrad (vrch v pohorí Čierna hora)

Hrad () je vrch v pohorí Čierna hora, krajinnom celku Slovenského rudohoria. Leží nad obcou Kysak, približne severne od Košíc. Na jeho vrchole sú pozostatky hradu Kysak.
Poloha.
Nachádza sa vo východnej časti pohoria, na okraji geomorfologického podcelku Pokryvy. Leží v Košickom kraji, v okrese Košice-okolie a na katastrálnom území obce Kysak. Najbližším sídlom je na východnom úpätí situovaný Kysak, rovnakým smerom ležia aj Obišovce a Ličartovce, západne sa nachádza Veľká Lodina a južne Trebejov.
Opis.
Hrad leží nad údolím Hornádu, na konci hrebeňa, vedúceho severovýchodným smerom od Vysokého vrchu () cez Prielohy (). Severne sa nachádza Tlstá () a Ostrá (), východne Stráž () a Dubník (), južne Širáková (), Domanov vrch () a Čečatová () a západne Vysoký vrch (), Prielohy (), Jánošíkova bašta (), Bokšov () a Humenec (). Vrch patrí do povodia Hornádu, kde vodu odvádzajú krátke potoky. Na vrchole sa nachádzajú zvyšky Kysackého hradu, ku ktorým však nevedie značený turistický chodník.
Výhľady.
Vrchol pokrýva súvislý lesný porast, ktorý neumožňuje rozhľad. Z lokalít s riedkou vegetáciou je možné pozorovať okolité vrcholy pohoria a východne situované Slanské vrchy.
Prístup.
Na vrchol nevedú značené turistické trasy, no z blízkej obce naň vedú lesné chodníky. Južným úpätím prechádza červeno značený chodník z Kysaku na Jánošíkovú baštu a Vysoký vrch.
Niagara (budova)

Niagara je viacposchodová budova v Malmö, ktorú využíva Malmo University. Nachádza sa na ostrove Universitetsholmen v blízkosti hlavnej vlakovej stanice a budovy Orkanen, ktorú podobne ako Niagaru, využíva miestna vysoká škola. Vo februári 2017 budovu navštívil švédsky kráľovský pár.
Majstrovstvá sveta v ľadovom hokeji 2023 – I. divízia

Majstrovstvá sveta v ľadovom hokeji 2023 – I. divízia boli dva hokejové turnaje druhej najvyššej kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. V I. divízii hralo 12 mužstiev vo dvoch výkonnostných skupinách.
I. A divízia.
Turnaj I. A divízie sa hral v Nottinghame v Spojenom kráľovstve od 29. apríla do 5. mája 2023.
I. B divízia.
Turnaj I. B divízie sa hral v Tallinne v Estónsku od 23. do 29. apríla 2023.
Sladká Lucia

Sladká Lucia ( "Cabecita") je argentínska telenovela z produkcie Raúla Lecounu a televízie Telefe v rokoch 1999 – 2000. Hlavné úlohy stvárnili herci Agustina Cherri a Alejo Ortiz. Na Slovensku túto telenovelu vysielala TV Markíza prvýkrát od 12. novembra 2001 do 26. februára 2002 a druhýkrát od 25. novembra 2003 do 30. júna 2004.
Lydia Lamaison

Lydia Lamaison, celým menom "Lidia Guastavino Lamaison" (* 5. august 1914, Mendoza, Argentína – † 20. február 2012, Buenos Aires) bola argentínska herečka. Hrala vo viacerých filmoch a seriáloch, napr. "Divoký anjel".
Prielohy (vrch v pohorí Čierna hora)

Prielohy () je názov vrchu v pohorí Čierna hora, krajinnom celku Slovenského rudohoria. Leží nad obcou Veľká Lodina, približne severozápadne od Košíc. 
Poloha.
Nachádza sa v strednej časti pohoria, v geomorfologickom podcelku Pokryvy. Leží v Košickom kraji, v okrese Košice-okolie a zasahuje na katastrálne územie obce Sokoľ a Veľká Lodina. Najbližším sídlom je severne situovaná Veľká Lodina, rovnakým smerom leží aj Malá Lodina, juhozápadne Košická Belá, juhovýchodne Sokoľ a východne Trebejov a Kysak.
Opis.
Prielohy ležia nad údolím Hornádu, v hrebeni, vedúcom severným smerom od Vysokého vrchu (), ktorý sa práve v masíve vetví a smeruje severozápadne na Bokšov () a severovýchodne na Jánošíkovu baštu (). Západne sa nachádza Bujanov (), Sivec (), Spálený vrch () a Pokryvy (), južne Vysoký vrch (), Biela skala () a Čečatová (), východne Domanov vrch (), Stádlo () a Jánošíkova bašta () a severne Tlstá (), Humenec (), Somár (), Holica () a Bokšov (). Oblasť je súčasťou povodia Hornádu, kde vodu zo západných a juhozápadných svahov odvádza potok Ružínok, z juhovýchodných potok Uhrinče a zo severných strání odteká do Hornádu krátkymi potokmi. Vrcholovou časťou vedie značený turistický chodník.
Výhľady.
Vrchol pokrýva súvislý lesný porast, ktorý neumožňuje rozhľad. Z vhodných lokalít s riedkou vegetáciou je možné pozorovať okolité vrcholy pohoria, no tiež Branisko, Bachureň, Čergov, Slanské vrchy, Volovské vrchy a Vysoké Tatry.
Horec bodkovaný

Horec bodkovaný () je trvalá, žlto kvitnúca, horská bylina vyskytujúca sa v Európe.
Opis.
Celá rastlina dosahuje výšku asi 20 – 60 cm. Z hrubého podzemku vyrastá priama stonka, ktorá je slabo hranatá a dutá. Bazálne listy sú malé, vyššie postavené veľké, sediace. Tvar čepele je vajcovitý, končistý. Kvety majú tvar rúrkovitého zvončeka, kalich je päť až osemdielny, žilkovitý s fialovými bodkami na koncoch.
Kvitne od júla do septembra.
Rozšírenie.
Hory Balkánu – južne po Bulharsko, ďalej Karpaty a Alpy. V Česku iba v Hrubom Jeseníku, kadiaľ prechádza severná hranica areálu druhu.. Na Slovensku sa hojnejšie vyskytuje v žulových častiach Tatier a ostatných vyšších hôr.
Majstrovstvá sveta v ľadovom hokeji 2023 – II. divízia

Majstrovstvá sveta v ľadovom hokeji 2023 – II. divízia boli dva hokejové turnaje tretej najvyššej kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. V II. divízii hralo 12 mužstiev vo dvoch výkonnostných skupinách.
II. A divízia.
Turnaj II. A divízie sa hral v Madride v Španielsku od 16. do 22. apríla 2023.
Konečné poradie.
Poznámka:&lt;br&gt;Po skončení turnaja boli výsledky Gruzínska anulované a zostúpilo do II. B divízie. Pôvodne zostupujúci Island si uchoval miesto v II. A divízii.
II. B divízia.
Turnaj II. B divízie sa hral v Istanbule v Turecku od 17. do 23. apríla 2023.
Zoran

Zoran je mužské krstné meno slovanského pôvodu a znamená svitanie. Meniny na Slovensku má 22. januára. Vyskytuje sa hojne v Srbsku, Chorvátsku, Bosne a Hercegovine a v ďalších okolitých krajinách bývalej Juhoslávie.
Struma (hrvoľ)

Struma je označenie pre zväčšenú štítnu žľazu. Zväčšenie štítnej žľazy má mnoho možných príčin, najčastejšou je nedostatok jódu v strave. Môže, ale nemusí byť spojené s poruchou funkcie štítnej žľazy - hypotyreózou alebo hypertyreózou.
Príznaky a diagnostika.
Výraznejšie zväčšená štítna žľaza mení vzhľad krku pacienta - je viditeľná. Často sa dá aj nahmatať, najmä, ak je tuhšej konzistencie. Presnejšie sa diagnóza zväčšenia štítnej žľazy stanoví meraním jej objemu pri ultrasonografickom vyšetrení. Normálny objem štítnej žľazy u ženy je 18 ml, u muža 22 ml. 
Príznaky, spojené so strumou závisia vo veľkej miere od ochorenia, ktoré viedlo k vzniku strumy. Bývajú to najmä poruchy jej funkcie - hypotyreózy alebo hypertyreózy. Veľká struma môže spôsobovať ťažkosti, vyplývajúce z jej tlaku na okolité orgány.
Príčina strumy sa zisťuje okrem klinického vyšetrenia pacienta zobrazovacími a laboratórnymi vyšetreniami, na prvom mieste ultrasonograficky (zobrazením pomocou ultrazvuku), vyšetreniami hladiny hormónov (v prvom rade tyreotropínu, tyroxínu, trijódtyronínu) a protilátok proti tkanivám štítnej žľazy (autoprotilátok proti tyreoidálnej peroxidáze - aTPO, tyreoglobulinu - ahTG, pri hyperfunkcii štítnej žľazy aj protilátok proti receptoru pro TSH - aTSHR, TRAK). Ultrasonografické vyšetrenie má významné miesto v stanovení príčiny vzniku strumy a stanovení charakteru uzlov v strume, ktoré sú väčšinou nezhubné, napr. tvorené väzivovými štruktúrami, ale môžu to byť aj nádory rôzneho stupňa zhubnosti alebo metastázy nádorov. Na základe ultrasonografického nálezu môže byť indikovaná tenkoihlová biopsia podozrivého uzla. 
Liečba.
Liečba sa v súčasnosti riadi vyvolávajúcim ochorením a prípadnou poruchou funkcie. V minulosti bežne, v súčasnosti už zriedka sa na zmenšenie objemu strumy používa podanie jódu vo forme Lugolovho roztoku alebo jej ožiadenie (zvonka, alebo podávaním rádioaktívneho izotopu jódu). V niektorých prípadoch sa volila operácia s odstránením časti tkaniva štítnej žľazy, tento postup sa v súčasnosti používa takmer výhradne pri nádoroch.
Prognóza.
Prognóza strumy závisí od vyvolávajúceho ochorenia a v súčasnosti je s výnimkou zhubných nádorov priaznivá
Majstrovstvá sveta v ľadovom hokeji 2023 – III. divízia

Majstrovstvá sveta v ľadovom hokeji 2023 – III. divízia boli dva hokejové turnaje štvrtej najvyššej kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. V III. divízii hralo po odstúpení KĽDR 11 mužstiev vo dvoch výkonnostných skupinách.
III. A divízia.
Turnaj III. A divízie sa hral v Kapskom Meste v Južnej Afrike od 17. do 23. apríla 2023.
III. B divízia.
Turnaj III. B divízie sa hral v Sarajeve v Bosne a Hercegovine od 27. februára do 5. marca 2023.
Pablo Rago

Pablo Rago, celým menom "Pablo Adrián Ragonese" (* 24. september 1972, Buenos Aires, Argentína) je argentínsky herec a moderátor.
Svoju hereckú kariéru začal už v detstve na prelome 70. a 80. rokov. V roku 1985 si zahral vo filme "La historia oficial", ktorý získal Oscara v kategórii najlepší cudzojazyčný film. V druhej polovici 80. rokov dostal prvé veľké televízne úlohy, dva roky hral v seriáli "Clave de sol". V 90. rokoch hral hlavné úlohy v telenovelách "Amigos son los amigos", "Inconquistable corazón" a "Por siempre mujercitas" a objavil sa aj v seriáli "Alta comedia". Po roku 2000 hral v seriáloch "Primicias", "Los buscas de siempre", "Žena na úteku" a "Mosca &amp; Smith". V roku 2009 si zahral jednu z hlavných úloh v oscarovom filme "El secreto de sus ojos". V nasledujúcom desaťročí sa objavil v televíznych seriáloch "Noche y día" a "Cien días para enamorarse" a natočil filmy "Papeles en el viento", "Kryptonita" a "Los padecientes".
Pablo bol sedem rokov vo vzťahu s uruguajskou herečkou Maríou Carámbula, s ktorou má syna Vita.
Juraj (arcibiskup)

Arcibiskup Juraj vlastným menom Rudolf Jíří Stránský (* 19. október 1979, Jeseník) je slovenský pravoslávny duchovný českého pôvodu. Od roku 2007 je arcibiskupom Michalovsko-košickej eparchie.
Život.
Narodil sa 19. októbra 1979 v Jeseníku. Vyštudoval teológiu v Užhorode a anglistiku-amerikanistiku a turkológiu v Prahe. V roku 2005 bol vysvätený za kňaza. Za michalovského biskupa bol zvolený 1. septembra 2007. Biskupské svätenie prijal v 30. septembra toho istého roku. Hlavným svätiteľom bol pražský arcibiskup Kryštof. Ďalšími svätiacimi biskupmi boli Pavol, metropolita Servií a Kozani; Izajáš, metropolita tamasoský a orinský; Ján, arcibiskup prešovský; Simeon, biskup olomoucko-brnenský; Feodosij, biskup tambovský a mičurinský a Agapita, biskup mukačevský a užhorodský. Na základe rozhodnutia Eparchiálnej rady Michalovskej pravoslávnej eparchie v Michalovciach zo dňa 19. februára 2009 o zmene názvu eparchie sa vladyka Juraj stal prvým michalovsko-košickým biskupom. 21. februára 2009 bol povýšený na arcibiskupa. Venuje sa prekladom teologických a liturgických textov a prispieva aj do cirkevnej tlače. Hovorí po anglicky, rusky, srbsky, taliansky, turecky a grécky. Je členom niekoľkých vedeckých a spoločensko-kultúrnych asociácií.
Maximo v mojom srdci

Maximo v mojom srdci ( "Máximo corazón") je argentínska telenovela z produkcie televízie Telefe v rokoch 2002 – 2003. Hlavné úlohy stvárnili herci Gabriel Corrado a Valeria Bertuccelli. Na Slovensku túto telenovelu vysielala verejnoprávna Jednotka prvýkrát od 5. januára 2004 do 22. júla 2004 a druhýkrát od 27. januára 2005 do 2. septembra 2005.
Verónica Vieyra

Verónica Vieyra (* 24. marec 1968, Gualeguaychú, Argentína) je argentínska televízna, filmová a divadelná herečka.
Osobný život.
V roku 1986 sa vydala za speváka Silvestra, ktorému porodila dve dcéry Macarenu (* 1989) a Camilu (* 1995). V roku 2010 sa zistilo, že pár sa rozpadol.
Ben Johnson

Benjamin Anthony Johnson (* 24. január 2000, Waltham Forest, Anglicko) je anglický profesionálny futbalista, ktorý hráva na poste obrancu v anglickom klube West Ham United.
Klubová kariéra.
Johnson od svojich siedmich rokoch pôsobí v akadémii West Hamu United. Po dovŕšení 18 rokov podpísal v januári 2018 svoju prvú profesionálnu zmluvu.
Dňa 27. februára 2019 debutoval v prvom tíme pri prehre 0:1 vonku s Manchestrom City. Johnsona trápili zranenia hamstringu čo ho na nejaký čas vyradilo z hry. 
V drese West Hamu sa Johnson objavil až 17. júla 2020 pri víťazstve 3:1 nad Watfordom.
Dňa 27. decembra 2020 strelil Johnson svoj prvý gól v klube pri remíze 2:2 s Brightonom. V sezóne 2020/21 odohral za klub vo všetkých súťažiach 20 zápasov a dostal klubové ocenenie najlepší mladý hráč sezóny.
Dňa 20. marca 2022 odohral Johnson svoj 50. zápas v klube pri prehre 1:3 s Tottenhamom.
Dňa 7. júna 2023 sa Johnson tešil s tímom z víťazstva vo finále Konferenčnej ligy UEFA 2022/23, kde zdolali Fiorentinu 2:1.
Reprezentačná kariéra.
Johnson reprezentoval Anglicko v kategórii do 21 rokov. V roku 2023 sa s tímom tešil zo zisku titulu majstra Európy do 21 rokov.
Štatistiky kariéry.
Klubové.
"K 20. septembru 2023"
Úspechy hráča.
West Ham United
Anglicko U21
Rádio Paráda

Rádio Paráda je online rádiostanica pôsobiaca v Humennom a vysielajúca od roku 2019 výhradne online formou.
Rádio vzniklo v júni 2019 v Snine pod názvom Rádio Snina. V roku 2020 sa rádio presunulo do mesta Humenné a premenovalo sa na Rádio Paráda. Vysiela všetky hudobné žánre a ponúka aj moderované vysielanie. 
Zakladateľmi Rádia Snina (neskôr Rádio Paráda) boli Peter Gecík a Viliam Mego. Prevádzkovali ho pod občianskym združením Rádio Paráda. V roku 2020 Viliam Mego z Rádia Snina aj občianskeho združenia odišiel.
Od roku 2022 Rádio Paráda prevádzkuje nový majiteľ ( súkromná s.r.o.)
Mohammed Kudus

Mohammed Kudus (* 2. august 2000, Nima, Ghana) je ghanský profesionálny futbalista, ktorý hráva na poste ofenzívneho stredopoliara v anglickom klube West Ham United.
Klubová kariéra.
Nordsjælland.
Kudus prišiel do dánskeho klubu Nordsjælland v januári 2018 spolu s dvoma spoluhráčmi z ghanského mládežníckeho tímu Right to Dram.
V prvom tíme debutoval 5. augusta 2018 pri prehre 0:2 s Brøndby IF. Dňa 4. marca 2019 strelil svoj prvý gól v tíme pri remíze 3:3 s Midtjyllandom.
Ajax Amsterdam.
V júli 2020 prestúpil Kudus do holandského klubu Ajax Amsterdam za poplatok 9 miliónov eur, v klube podpísal zmluvu na päť rokov. V tíme debutoval 20. septembra pri víťazstve 3:0 nad RKC Waalwijk, po zápase ho hlavný tréner Erik ten Hag označil za hráča s neuveriteľným potenciálom. Svoj prvý gól v klube strelil 18. októbra pri víťazstve 5:1 nad Heerenveen. O tri dni neskôr debutoval v skupinovej fáze Ligy majstrov UEFA 2020/2021 proti Liverpoolu no v zápase utrpel zranenie meniskusu, ktorého vyradilo z hry na niekoľko mesiacov. Do základnej zostavy sa vrátil až 21. februára 2021 pri víťazstve 4:2 nad Spartou Rotterdam, pri svojom návrate dokázal aj skórovať. Počas svojej prvej sezóny odohral vo všetkých súťažiach 22 zápasov a strelil štyri góly. Na konci sezóny sa s tímom tešil zo zisku titulu aj pohára.
Pred sezónou 2021/22 utrpel zranenie členka čo ho vyradilo z hry. Vrátil sa 21. septembra keď pri víťazstve 5:0 nad Fortuna Sittard skóroval. V novembri sa opäť zranil v reprezentácii Ghany čo vyradilo z hry na tri mesiace. Napriek častým zraneniam odohral počas sezóny 20 zápasov v ktorých dal jeden gól. Na konci sezóny sa s tímom tešil zo zisku 36. titulu v Eredivisie.
Dňa 7. septembra 2022 strelil Kudus svoj prvý gól v Lige majstrov pri víťazstve 4:0 nad Rangers. V skupinovej fáze Ligy majstrov UEFA 2022/23 strelil štyri góly v šiestich zápasoch. Dňa 19. februára 2023 skóroval z priameho kopu pri víťazstve 4:0 nad Spartou Rotterdam. Po strelení gólu vzdal hold ghanskému futbalistovi Christianovi Atsuovi, ktorý zomrel v roku 2023 pri zemetrasení v Turecku a Sýrii. 
Vo svojom poslednom zápase za Ajax dňa 24. augusta 2023 strelil Kudus hattrick pri víťazstve 4:1 nad Ludogorecom Razgrad v prvom zápase štvrtého predkola Európskej ligy UEFA 2023/24.
West Ham United.
Dňa 27. augusta prestúpil Kudus do anglického klubu West Ham United za nezverejnený poplatok, ktorý bol údajne 44,5 miliónov eur. V tíme debutoval 1. septembra ako náhradník pri víťazstve 2:1 nad Luton Town.
Reprezentačná kariéra.
Kudus debutoval v národnom tíme Ghany dňa 14. novembra 2019 pri víťazstve 2:0 nad Južnou Afrikou v kvalifikácii na Africký pohár národov 2021. Zranenie v novembri 2021 ho vyradilo z hry na tri mesiace a vynechal tak aj Africký pohár národov 2021.
Kudus sa dostal do záverečnej nominácie na Majstrovstvá sveta vo futbale 2022 v Katare. Vo svojom druhom vystúpení v skupine pri víťazstve 3:2 nad Južnou Kóreou strelil Kudus dva góly. Ghana na turnaji skončila v skupine.
Štatistiky kariéry.
Klubové.
"K 20. septembru 2023"
Medzinárodné.
"K 20. septembru 2023"
Úspechy hráča.
Ajax Amsterdam
Individuálne
Zoznam členov bratislavského zastupiteľstva zvolených vo voľbách v roku 1938

Vo voľbách do obecných zastupiteľstiev, ktoré sa na území Slovenska konali väčšinou 12. júna 1938, bolo do zastupiteľstva mesta Bratislava zvolených 48 poslancov.
Superligaen 2022/2023

Superligaen 2022/23 bola 33. sezónou Superligaen, najvyššej klubovej súťaže v Dánsku. Obhajcom titulu bol FC Kodaň. Liga začala 15. júla 2022 a skončila 9. júna 2023.
Kluby v sezóne 2022/23.
Nováčikmi pre sezónu 2022/23 boli AC Horsens a Lyngby Boldklub, ktorí sa do Superligaen vrátili po jednosezónnej prestávke.
Play-off o postup do 2. predkola Konferenčnej ligy.
Tím, ktorý skončí v skupine o titul na 4. mieste sa stretne s víťazom skupiny o záchranu v play-off o postup 2. predkola Konferenčnej ligy UEFA. Hostiteľom tohto duelu bude tím zo skupiny o titul. Víťaz získa miesto v 2. predkole.
Zápas.
Midtjylland získal miesto v 2. predkole Konferenčnej ligy UEFA.
Externé odkazy.
https://www.uefa.com/insideuefa/national-associations/den/domestic/league/1031/
Drobnosti majstrov

Drobnosti majstrov je názov štúdiového albumu ktorý spolu ako skupina Duo Haligali nahrali textári a producenti Danile Mikletič a Martin Sarvaš. V roku 1994 tento štúdiový album vydalo hudobné vydavateľstvo SQ Music.
Album obsahuje niekoľko coververzií: je na ňom aj jedna z hymien Zamatovej revolúcie, „Sľúbili sme si lásku“, ale aj viacero hitov od domácich, či zahraničných autorov. V dobe svojho vydania sa stala v rádiách nahranejšou piesňou ich verzia skladby „My nie sme gigolo“.
Európska cesta 004

E 004 je európska cesta B triedy v Kazachstane a Uzbekistane, ktorá spája mestá Kyzylorda, Učkuduk a Buchara. Cesta v týchto štátoch nie je označená.
V penziónu Svět

V penziónu Svět je názov druhého spoločného projektu textára Michala Horáčka a skladateľa Petra Hapku. V roku 1989 ho na štúdiovom albume vydalo hudobné vydavateľstvo Supraphon. 
Dvojica autorov, ktorá predošlý spoločný album, "Potměšilý host", zrealizovala so speváčkou Hanou Hegerovou, pri tomto albume okrem pani Hegerovej prizvala ďalších spoluúčinkujúcich. Okrem vybraných štúdiových hudobníkov piesne na album naspieval Michael Kocáb, Richard Müller, no môžeme v skladbách počuť aj hlas džezovej speváčky Libuše Márovej, Hany Zagorovej, či herca Josefa Kemra. Pieseň „Buřty, pivo, nenávist“ naspieval autor hudby, Petr Hapka.
Bobek (vrch v Turzovskej vrchovine)

Bobek alebo Bobok () je vrch v Turzovskej vrchovine, krajinnom celku Západných Beskýd. Leží nad obcou Korňa, približne západne od Turzovky. 
Poloha.
Nachádza sa na západnom okraji pohoria, v geomorfologickom podcelku Zadné vrchy. Leží na slovensko – českej hranici, na pomedzí Žilinského a Moravsko-sliezskeho kraja a zasahuje do okresu Čadca a Frýdek-Místek. Východná časť patrí do katastrálneho územia obce Vysoká nad Kysucou, západná moravskej obci Bílá. Najbližšími sídlami sú východne situované osady obce Klokočov a Korňa, juhovýchodne leží Vysoká nad Kysucou, južne Makov a západne obec Bílá. Na slovenskom území patrí hrebeň do Turzovskej vrchoviny a spadá do CHKO Kysuce, západná časť na českom území je súčasťou Moravsko-sliezskych Beskýd a CHKO Beskydy.
Opis.
Bobek leží v hraničnom hrebeni na západnom okraji podcelku Zadné vrchy. Severne sa nachádza Těšíňočka (), Lysá hora (), Travný (), Sulov (), Súľov () a Čudácka (), východne Konečná (), Hlinené (), Javorová (), Vysoká (), Čupeľ () a Živčáková (), južne Okrúhla (), Kelčov (), Polianky () a Korytové () a západne Kyčera (), Trojačka (), Kněhyně (), Javořinka () a Smrk (). Hrebeňom prechádza rozvodie Čierneho a Baltského mora. Voda z východných svahov odteká Korniankou do Kysuce v povodí Dunaja, severné odvodňuje Chladná voda a južné Čurábka do Bílej Ostravice a Ostravice v povodí Odry. Vrchol traverzuje značený turistický chodník a v jeho okolí je niekoľko osád. 
Výhľady.
Vrcholovú časť pokrýva nesúvislý lesný porast, ktorý umožňuje obmedzený rozhľad. Z vhodných častí sú viditeľné okolité vrcholy Turzovskej vrchoviny, blízkych Moravsko-sliezskych Beskýd a Javorníkov, pri vhodných podmienkach aj Kysucké a Oravské Beskydy a Malá Fatra.
Prístup.
Na vrchol nevedie značená turistická trasa, no v jeho blízkosti sa križuje:
Debreceni VSC

Debreceni Vasutas Sport Club je maďarský profesionálny futbalový klub, ktorý sídli v meste Debrecín. Tím pôsobí v najvyššej maďarskej klubovej súťaži Nemzeti Bajnokság I. Klub bol založený v roku 1902 a svoje domáce zápasy hráva na štadióne Nagyerdei Stadion.
História klubu.
Klub bol založený 12. marca 1902. Do najvyššej maďarskej klubovej súťaže sa prvýkrát dostal v sezóne 1943/44. Začiatkom 21. storočia sa klub dostal na výslnie keď v sezóne 2004/05 získali prvý titul v Nemzeti Bajnokság I. V rokoch 2005 až 2014 sa tešili dokopy zo siedmich majstrovských titul a sú najúspešnejším maďarským klubom, ktorý nesídli v hlavnom meste Budapešť.
Na európskej scéne sa im v sezóne 2009/10 podarilo postúpiť do skupinovej fáze Ligy majstrov UEFA.
Káder mužstva.
Súčasná zostava:
Al-Hilal SFC

Al Hilal Saudi Football Club je saudskoarabský futbalový klub, ktorý sídli v hlavnom meste Rijád. Tím pôsobí v najvyššej saudskoarabskej klubovej súťaži Saudi Professional League. Svoje domáce zápasy hráva na Štadióne Kráľa Fahda.
História klubu.
Klub bol založený v roku 1957 ako olympijský klub. Súčasný názov prijal o rok neskôr. Hneď po založení klubu sa Al-Hilal tešil nielen priazni verejnosti, ale aj kráľovskej pozornosti. Al-Hilal sa stal historický prvým víťazom Saudi Professional League v sezóne 1976/77. S 18 titulmi je Al-Hilal najúspešnejším saudskoarabským klubom. Okrem vyhrali aj 10-krát Kráľovský pohár. Na ázijskej futbalovej scéne je Al-Hilal štvornásobným víťazom Ligy majstrov AFC.
Po prestupe Cristiana Ronalda do Al-Nassr láka Saudi PRO League množstvo hráčov z najlepších európskych líg. Dňa 15. augusta 2023 do Al-Hilal prestúpil brazílsky útočník Neymar za rekordný poplatok 90 miliónov eur. Okrem Neymara do Al-Hilal prestúpili aj ďalší známi hráči ako Kalidou Koulibaly či Aleksandar Mitrović.
Káder mužstva.
Súčasná zostava:
Lampros (mytológia)

Lampros ( – „žiarivý“, „výrazný“) je v gréckej mytológii syn Pandióna z krétskeho Faistosu a otec Leukippa.
Lampros, syn Pandióna z mesta Faistos na Kréte sa oženil s Galateiou, dcérou Euryta. Lampros bol na tom s rodinným dedičstvom dobre, no chýbali mu prostriedky. Keď teda Galateia otehotnela, modlil sa, aby mal syna a povedal svojej žene, aby sa zbavila dieťaťa, ak to bude dievča. Zatiaľ čo neskôr odišiel pásť svoje stáda, Galateia mu porodila dcéru. Keďže dieťa ľutovala, oklamala Lampra, že sa mu narodil chlapec (pri rozhodovaní svoju úlohu zohrali aj sny, v ktorých jej veštci povedali, aby vychovávala dievča ako chlapca). Dievčaťu dala meno Leukippos a vychovávala ju ako chlapca. Keď však dievča vyrástlo, bolo neopísateľne krásne. Pretože Galateia už vedela, že pravdu takto nezatají a Lampra sa bála, utiekla do chrámu bohyne Létó a prosila ju o pomoc. Bohyňa sa jej prosbami nakoniec nechala obmäkčiť a pohlavie jej dcéry zmenila na chlapčenské.
Obyvatelia Faistosu si túto udalosť pamätali a bohyni Létó Fythii („Produktívnej“) prinášali obety. Tento sviatok dostal meno Ekdysia, pretože dievča si už mohlo vyzliecť (z gréckeho ἑκδύω – ekdyó „vyzliecť sa“) oblečenie (počas sviatku si mládenci verejne vyzliekli svoje peploi, aby sa už ukázali ako mocní efébovia a nie ako chlapci v dievčenskom odeve). A na ich svadbách bolo zvykom najprv si ľahnúť k soche Leukippa.
Citová investice..?

Citová investice..? je názov tretieho spoločného projektu textára Michala Horáčka a skladateľa Petra Hapku. V roku 1997 ho na štúdiovom albume vydalo hudobné vydavateľstvo B&amp;M Music.
Černá Ostravice

Černá Ostravice je rieka v Česku, v Moravsko-sliezskom kraji a v okrese Frýdek-Místek. Má dĺžku , priemerný prietok /s a s Bielou Ostravicou tvorí zdrojnicu rieky Ostravice. V minulosti tvoril jej tok historickú zemskú hranicu Moravy a Sliezska.
Priebeh toku.
Rieka pramení v Moravsko-sliezskych Beskydách, v blízkosti osady Bílý Kříž v katastrálnom území obce Staré Hamry, na severnom úbočí vrchu Súľov, v nadmorskej výške cca Niektoré mapy lokalizujú prameň na južné úbočie Smrkoviny (), príp. na západné svahy vrchu Sulov (). 
Od prameňa tečie západným smerom, priberá viacero prítokov a oblúkom sa stáča na juh. Postupne sa stáča juhozápadným smerom a priberá Škorňanský potok, Hartisov, Borsučí, Baraní a Lučný potok, Ciroš a Chladnú vodu. V lokalite Černá sa spája z ľavostrannou Bielou Ostravicou a už ako Ostravice pokračuje severozápadným smerom k vodárenskej nádrži Šance. Preteká len katastrálnym územím obce Staré Hamry.
Európska liga UEFA 2018/2019

Európska liga UEFA 2018/2019 bola 48. sezónou Európskej ligy UEFA, medzinárodnej futbalovej súťaže, ktorej sa zúčastňujú tímy z členských asociácií UEFA. Kvalifikácia sa konala od 26. júna do 30. august 2018. Hlavná časť Európskej ligy začala 20. septembra a 29. mája 2019 finálovým zápasom.
Víťazom Európskej ligy UEFA 2018/19 sa stala londýnska Chelsea, ktorá vo finále zdolala mestského rivala Arsenal 4:1. Finále sa hralo v Baku na Olympijskom štadióne v Baku.
Zmena formátu.
Dňa 9. decembra 2016 UEFA potvrdila reformný plán Ligy majstrov UEFA na cyklus 2018–2021, ktorý bol ohlásený 26. augusta 2016. Podľa nových pravidiel všetky tímy, ktoré vypadnú v predkolách Ligy majstrov UEFA dostanú druhú šancu v Európskej lige UEFA.
Účastnícke miesta.
V Európskej lige UEFA 2018/2019 sa zúčastnilo celkovo 213 tímov z 55 členských štátov UEFA. Každá krajina mala pridelený počet miest podľa koeficientov UEFA.
Rebríček UEFA.
Účastnícke miesta pre Európsku ligu UEFA 2018/19 boli rozdelené podľa koeficientu UEFA z roku 2019, do ktorého boli započítané výsledky klubov danej krajiny v európskych pohárových súťažiach od sezóny 2012/2013 do sezóny 2016/2017 vrátane.
Kvalifikácia.
1. predkolo.
Zápasy slovenských klubov v 1. predkole.
DAC Dunajská Streda - Dinamo Tbllisi
Dvojzápas 3:2 pre Dunajskú Stredu.
Budućnost Podgorica - AS Trenčín
Dvojzápas 3:1 pre AS Trenčín.
Milsami Orhei - ŠK Slovan Bratislava
Dvojzápas 9:2 pre ŠK Slovan Bratislava.
2. predkolo.
Cork City postupuje automaticky do tretieho predkola
Zápasy slovenských klubov v 2. predkole.
Balzan - Slovan Bratislava
Dvojzápas 4:3 pre ŠK Slovan Bratislava
Górnik Zabrze - AS Trenčín
Dvojzápas 5:1 pre AS Trenčín
DAC Dunajská Streda - Dinamo Minsk
Dvojzápas 7:2 pre Dinamo Minsk
3. predkolo.
Zápasy slovenských klubov v 3. predkole.
Slovan Bratislava - Rapid Viedeň
Dvojzápas 5:2 pre Rapid Viedeň
Dvojzápas 5:1 pre AS Trenčín
4. predkolo.
Zápasy slovenských klubov v 4. predkole (Majstrovská časť).
NK Olimpija Ľubľana - Spartak Trnava
Skupinová fáza.
Skupinovú fázu Európskej ligy UEFA 2018/2019 hrá 48 tímov - 21 víťazov zo 4. predkola EL, 9 tímov vyradených v kvalifikácii Ligy majstrov a 18 tímov, ktoré boli zaradené priamo do skupinovej fázy.
Vyraďovacia fáza.
Šestnásťfinále.
Úvodné zápasy sa hrali 12. a 14. februára 2019, odvety sa hrali 20. a 21. februára 2019
Osemfinále.
Úvodné zápasy sa hrali 7. marca, odvety sa hrali 14. marca 2019
Štvrťfinále.
Úvodné zápasy sa hrali 11. apríla, odvety sa hrali 18. apríla 2019
Semifinále.
Úvodné zápasy sa hrali 2. mája, odvety sa hrali 9. mája
Finále.
Finále sa hralo na Olympijskom štadióne v Baku dňa 29. mája 2019.
Externé odkazy.
https://www.uefa.com/uefaeuropaleague/
Bílá Ostravice

Bílá Ostravice je rieka v Česku, v Moravsko-sliezskom kraji a v okrese Frýdek-Místek. Má dĺžku , priemerný prietok /s a s Čiernou Ostravicou tvorí zdrojnicu rieky Ostravice. 
Priebeh toku.
Rieka pramení na severovýchodnom úbočí vrchu Vysoká vo Vsetínskych vrchoch, v nadmorskej výške cca , v blízkosti osady Hlavatá v katastrálnom území obce Bílá. 
Od prameňa tečie severovýchodným smerom, križuje cestu I/35 z Bumbálky do Valašského Meziříčí a následne, už na území Moravsko-sliezskych Beskýd, kopíruje cestu I/56 k obci Bílá a k sútoku pri osade Černá. Medzi významnejšie prítoky patrí Bumbalský a Salajský potok, Lučovec, Slaná a Smradlavá. Sútokom s pravostrannou Čiernou Ostravicou vytvára rieku Ostravice, ktorá pokračuje severozápadným smerom k vodárenskej nádrži Šance. Preteká len katastrálnym územím obce Bílá.
Európska cesta 95

Európska cesta 95 alebo E95 je medzinárodná cesta v Európe, vedúca z Petrohradu v Rusku do Merzifonu na severe stredného Turecka. Má približne a prechádza cez Bielorusko a Ukrajinu. Medzi prístavmi Odesa / Čornomorsk na južnom pobreží Ukrajiny a prístavom Samsun v Turecku má podobu vodnej trasy cez Čierne more.
Trasa.
Rusko
Bielorusko
Ukrajina
 Odesa – Samsun
V súčasnosti neexistuje žiadny priamy trajekt z Odesy do Samsunu. Najlepšou alternatívou je trajekt do Samsunu z Chornomorska, asi 2 km od Odesy.
Turecko
Mohlo by tu být i líp

Mohlo by tu být i líp je názov štvrtého spoločného projektu textára Michala Horáčka a skladateľa Petra Hapku. V roku 2001 ho na štúdiovom albume vydalo hudobné vydavateľstvo B&amp;M Music.
Medzi najhranejšie skladby z tohto albumu patrí duet Jany Kirschner a Petra Hapku „Bude mi lehká Zem“.
TIPOS Slovenská hokejová liga 2023/2024

TIPOS Slovenská hokejová liga 2023/2024 je 31. sezónou 1. hokejovej ligy. Tímy na 1. – 6. mieste po základnej časti postúpia do play-off. Kluby na 7. – 10. mieste budú hrať predkolo alebo kvalifikáciu o Play-off. Klub na 11. mieste sa sezóna po základnej časti skončí a tím na 12. mieste priamo zostúpi do 2. hokejovej ligy.
Hokejové tímy TIPOS Slovenskej hokejovej ligy v sezóne 2023/2024.
V sezóne 2023/2024 bude hrať 12 regulárnych družstiev. Bude sa opäť priamo zostupovať do nižšej súťaže.
Základná časť.
Zápasy.
""
Play-off.
Pavúk.
• Kvalifikačné kolo sa hrá na 3 víťazné zápasy.
Predkolo (kvalifikácia o play-off).
Tučne sú zvýraznené domáce zápasy.
Predkolo hrali tímy nasledovne: 7.miesto - 10.miesto a 8.miesto - 9.miesto.
Predkolo sa začalo v stredu 6. marca a jednotlivé série sa hrali na 3 víťazstvá.
Lukavice (vrch v Turzovskej vrchovine)

Lukavice () je názov vrchu v Turzovskej vrchovine, krajinnom celku Západných Beskýd. Leží nad obcou Vysoká nad Kysucou, približne západne od Turzovky. 
Poloha.
Nachádza sa na západnom okraji pohoria, v geomorfologickom podcelku Zadné vrchy. Leží na slovensko – českej hranici, na pomedzí Žilinského a Moravsko-sliezskeho kraja a zasahuje do okresu Čadca a Frýdek-Místek. Východná časť patrí do katastrálneho územia obce Vysoká nad Kysucou, západná moravskej obci Bílá. Najbližšími sídlami sú východne situované osady obce Korňa, juhovýchodne leží Vysoká nad Kysucou a južne Makov, severozápadne sa nachádza obec Bílá. Na slovenskom území patrí hrebeň do Turzovskej vrchoviny a CHKO Kysuce, západná časť na českom území je súčasťou Moravsko-sliezskych Beskýd a CHKO Beskydy.
Opis.
Lukavice ležia v hraničnom hrebeni na západnom okraji podcelku Zadné vrchy. Severne sa nachádza Těšíňočka (), Janikula (), Lysá hora (), Travný (), Bobek (), Čudácka () a Konečná (), východne Hlinené (), Javorová (), Vysoká (), Čupeľ () a Živčáková (), južne Kelčov (), Zvonica (), Polianky (), Korytové () a Beskyd () a západne Vysoká (), Kyčera (), Trojačka (), Kněhyně (), Javořinka () a Smrk (). Hrebeňom vedie rozvodie Čierneho a Baltského mora. Voda z východných svahov odteká Korniankou, z južných potokom Kelčov do Kysuce v povodí Dunaja, západné odvodňuje Čurábka a Kavalčanský potok do Bílej Ostravice a Ostravice v povodí Odry. Vrcholom prechádza značený turistický chodník. 
Výhľady.
Vrcholovú časť pokrýva nesúvislý lesný porast, ktorý umožňuje obmedzený rozhľad. Z vhodných častí sú viditeľné okolité vrcholy Turzovskej vrchoviny, blízkych Moravsko-sliezskych Beskýd a Javorníkov, pri vhodných podmienkach aj Kysucké a Oravské Beskydy a Malá Fatra.
Zoznam článkov slnečnej sústavy/Á

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ád.
Áditja-L1
Tak to chodí

Tak to chodí je názov štvrtého spoločného projektu textára Michala Horáčka a skladateľa Jardu Svobodu. V roku 2003 ho na štúdiovom albume vydalo hudobné vydavateľstvo B&amp;M Music.
Skorocel najvyšší

Skorocel najvyšší ("Plantago altissima") je rastlina z rodu skorocel. Na Slovensku je zákonom chránená so spoločenskou hodnotou 26,55 € za kus.
Výskyt.
Ide sa o rastlinný druh, ktorého areál výskytu je obmedzený na juhovýchod Európy. Jeho severná hranica rozšírenia prechádza juhozápadným Rakúskom, Slovenskom a Maďarskom; južná hranica vedie koncom Balkánského polostrova. Na Slovensku vyrastá ojedinele na Záhorskej a Podunajskej nížine a to v okolí riek Moravy a Dunaja. Začiatkom 20. storočia rástla na Slovensku ešte asi na päťdesiatych lokalitách.
Opis.
Vytrvalá rastlina dorastá priemerne do výšky , ojedinele do 120 cm. Z pomerne dlhého, plazivého a len málo vetveného podzemku s tučnými 1 – 2 mm adventnými koreňmi vyrastá niekoľko listových ružíc, ktoré sú tvorené početnými kopijovitými listami rastúcimi vzpriamene. Listy bývajú dlhé 20 až a široké 2 až , dole sú zúžené do nožičky a na vrchole zahrotené, po obvode bývajú celistvé alebo oddelené zubaté, majú výraznú podlhovastú žilnatinu s piatymi až siedmymi žilkami a v mladosti sú porastené bielymi chĺpkami.
Pevné priame alebo oblúkovito prehnuté stvoly, vysoké 50 až , sú hranaté (so 6 až 12 podlhovastými ryhami) a pritisnuto chlpaté. Na ich vrcholoch sú do hustých elipsovitých či valcovitých, 2 až dlhých klasov osadené obojpohlavné kvety s asi vajcovitými listami a ktoré sú na koncoch dlhé špicaté. Štyri suchoblanité, zašpicatené, roztrúseno chlpaté kališné lístky sú dlhé a dva z nich sú zrastené. Rovnaký počet vajcovitých korunných listov tvoria trúbku, a ich hnedasté laloky sú dlhé. Štyri hnedasté nitky tyčiniek dosahujú dĺžku 6 až a nesú žlto-oranžové, veľké peľnice. Ploidia druhu je 2n = 72.
Plodom je podlhovastá tobolka s uťatým vrcholom. Obsahuje niekoľko, takmer dlhých, červenohnedých lesklých semien.
Ekológia.
Miestom rastu skorocela najvyššieho sú vlhké a mokré lúky, taktiež aj občas zaplavované močiare prevažne aluviálneho charakteru. Najlepšie mu vyhovujú neutrálne až mierne alkalické piesčité a hlinito-piesčité pôdy v teplých, nížinatých oblastiach. Blízko morského pobrežia rastliny znášajú aj brakickú vodu.
Zámena.
Podobný je "skorocelu kopijovitému var. sylvatica Pers.", od ktorého sa odlišuje „dĺžkou podzemku a hrúbkou adventívnych koreňov“.
NHL 2023/2024

Sezóna NHL 2023/24 bola naplánovaná ako 107. sezóna fungovania (106. hracia sezóna) National Hockey League (NHL). Riadna sezóna bola naplánovaná od 10. októbra 2023 do 18. apríla 2024. Play off o Stanley cup sa potom odohrala krátko nato a skončila 24. júna 2024 v siedmom zápase finálovej série.
Play-off o Stanley cup.
Play - off sa hrá na 4 víťazné zápasy.
Štatistiky.
Kanadské bodovanie.
"Poradie podľa počtu bodov"
"R - pravé krídlo"
"C - center"
"L - ľavé krídlo"
Sezóna.
Medzinárodné zápasy.
Liga naplánovala usporiadať štyri zápasy základnej časti počas štyroch po sebe nasledujúcich dní v Avicii Arena vo švédskom Štokholme. Detroit Red Wings a Ottawa Senators sa proti sebe postavili 16. novembra. Red Wings potom 17. novembra nastúpili proti Torontu Maple Leafs. Minnesota Wild nastúpila 18. novembra proti Senators. Nakoniec sa Wild stretli s Maple Leafs 19. novembra.
„Winter classic“ zápasy pod holým nebom.
Liga naplánovala pod holým nebom tieto zápasy:
All-Star zápasy.
All-Star zápasy 2024 bol naplánovaný na 3. februára v Scotiabank Arena v Toronte, v domove Toronto Maple Leafs.
Míľniky v sezóne.
V tabuľke sú pozoruhodné míľniky dosiahnuté v sezóne 2023/2024.
Udržateľnosť

Udržateľnosť môže byť:
Mappa

mappa je slovenské vydavateľstvo experimentálnej hudby s medzinárodnou pôsobnosťou. Sídli v Lučenci a v roku 2015 ho založili hudobný teoretik Jakub Juhás a Zoltán Czakó.
Zameranie.
Vydavateľstvo sa vo svojom katalógu rozsiahlo zaoberá samotným aktom počúvania, pričom mapuje zvukovo rozmanitý svet. Dramaturgicky sa zameriavajú na umelcov a umelkyne, ktorí reflektujú akt počúvania či priestor v ktorom sa počúvanie deje, či na umeleckú prácu s napätím a tichom. Vydavateľstvo pritom kladie dôraz na fyzickú stránku vydaných nosičov, na ktorých spolupracuje s českými a slovenskými výtvarníkmi.
Ďalšie aktivity.
Vydavateľstvo sa angažuje aj pri kurátorovaní festivalov, koncertov, inštalácií, workshopov či umeleckých rezidencií. Vydavateľstvo tak zastrešilo hudobný program pre dielo Juraja Gábora Sphéra v žilinskej synagóge v roku 2021, v roku 2022 sa postaralo o program festivalu MELA v Schaubmarovom mlyne, či spolutvorilo jeden večer pražského festivalu Alternativa.
Spolu s vydavateľstvom Skupina tiež vedú každomesačnú reláciu na bruselskom rádiu Kiosk, v rámci ktorej sa zameriavajú na východoeurópsku experimentálnu scénu.
Reflexia.
V roku 2021 vyhral album DILO od dvojice Lucia Nimcová &amp; Sholto Dobie, vydaný vydavateľstvom mappa, cenu Nahrávka roka Radio Head Awards v kategórii experimentálna hudba.
Mappa bola britským magazínom "The Quietus" označená za kazetové vydavateľstvo roka 2022. Daryl Worthington odôvodnil tento výber špecifickým kurátorstvom vydavateľstva, ktoré buduje zvukové svety tak, aby sme skúmali ako interagujeme s naším okolím.
Strážce plamene

Strážce plamene je názov piateho spoločného projektu textára Michala Horáčka a skladateľa Petra Hapku. V roku 2006 ho na štúdiovom albume vydalo hudobné vydavateľstvo Universal Music.
Polianky

Polianky môže byť:
Dynamické plachtenie

Dynamické plachtenie predstavuje techniku lietania, ktorá umožňuje získanie energie opakovaným prekročením hraníc vzduchových hmot v rozdielnych rýchlostiach.
Princíp letu.
Princípy dynamického plachtenia sa dajú uplatňovať mnohými rôznymi technikami, avšak najjednoduchšia je teoretická uzavretá slučka. Objekt (napr. klzák) najskôr využije stúpavé vetry, ktoré sa prirodzene vyskytujú pri zemskom povrchu (svahové prúdenie, záveterné vlny, tepelné stĺpy a pod.), a vystúpi po nich vyššie. Akonáhle prekročí hranicu vzduchovej hmoty s rozdielnou rýchlosťou, obráti sa o 180° a zostúpi kĺzaním smerom nadol. Po prekročení hranice vzduchovej hmoty sa opäť obráti o 180° a tým dokončí slučku a začne opäť stúpať, avšak tentokrát väčšou rýchlosťou. To mu umožní vystúpiť do väčšej výšky a po ďalšom obrate o 180° môže nabrať ešte väčšiu rýchlosť a tým klesať väčšou rýchlosťou avšak vo vyššom kĺzavom pomere (tzn. doletí ďalej než v prvom kole alebo klesne menej počas tej istej vzdialenosti).
Využitie pri vtákoch.
Najznámejšími vtákmi, ktoré využívajú princípy dynamického plachtenia sú vtáky z radu víchrovníkotvarých, obzvlášť potom albatrosy. Tieto vtáky strávia väčšinu svojho života na šírom mori, kde vietor fúka prakticky neustále. Dokážu preletieť tisíce kilometrov počas niekoľkých dní iba pomocou vyššie popísaného „ťaženia“ energie z vetra (dravce praktikujú predovšetkým statické plachtenie). Albatrosy majú k dynamickému plachteniu aj anatomickú predispozíciu: majú šľachu, s ktorou dokážu „zamknúť“ roztiahnuté krídla v naplno roztiahnutej pozícii. Vďaka tomu nemusia počas plachtenia využívať takmer žiadnu energiu a svaly používajú iba pre manévrovanie počas letu.
Polianky (vrch v Turzovskej vrchovine)

Polianky (; ) je názov vrchu v Turzovskej vrchovine, krajinnom celku Západných Beskýd. Leží nad obcou Vysoká nad Kysucou, približne západne od Turzovky. 
Poloha.
Nachádza sa na západnom okraji pohoria, v geomorfologickom podcelku Zadné vrchy. Leží na slovensko – českej hranici, na pomedzí Žilinského a Moravsko-sliezskeho kraja a zasahuje do okresu Čadca a Frýdek-Místek. Juhovýchodná časť patrí do katastrálneho územia obce Vysoká nad Kysucou, západná zasahuje na územie moravskej obce Bílá. Najbližším sídlom je juhovýchodne situovaný Vyšný Kelčov, patriaci k obci Vysoká nad Kysucou, východne leží Korňa, južne Makov a severozápadne obec Bílá. Na slovenskom území patrí hrebeň do Turzovskej vrchoviny a CHKO Kysuce, západná časť na českom území je súčasťou Moravsko-sliezskych Beskýd a CHKO Beskydy.
Opis.
Polianky ležia v hraničnom hrebeni na západnom okraji podcelku Zadné vrchy. Severne sa nachádza Smrk (), Javořinka (), Lysá hora (), Travný (), Bobek (), Konečná () a Lukavice (), východne Javorová (), Hlinené (), Kelčov (), Vysoká (), Čupeľ (), Živčáková () a Skalka (), južne Luby (), Vrchtretina (), Buková (), Zvonica () a Lemešná () a západne Korytové (), Beskyd (), Beskydok (), Čarták (), Vysoká (), Kyčera (), Trojačka () a Kněhyně (). Hrebeňom vedie rozvodie Čierneho a Baltského mora. Voda z východných a južných svahov odteká potokom Kelčov do Kysuce v povodí Dunaja, severné a západné odvodňuje potok Smutná do Bielej Ostravice a Ostravice v povodí Odry. Na vrchol nevedie značený turistický chodník, no v blízkosti je niekoľko samôt, z ktorých je možný prístup. 
Výhľady.
Vrcholovú časť pokrýva súvislý lesný porast, ktorý neumožňuje rozhľad. Z neďalekých horských lúk sú viditeľné okolité vrcholy Turzovskej vrchoviny, blízkych Moravsko-sliezskych Beskýd a Javorníkov, pri vhodných podmienkach aj Kysucké a Oravské Beskydy a Malá Fatra.